अलवर एक ऐतिहासिक अहीरवाल की भूमि है और इस क्षेत्र का इतिहास महाभारत से भी अधिक पुराना है। लेकिन महाभारत काल से इसका क्रमिक इतिहास प्राप्त होता है। अलवर सूरसेन महाजनपद का हिस्सा है और सूरसेन महाजनपद पेर यदुवंशी का सासन रहा है। महाभारत युद्ध से पूर्व यहाँ राजा विराट के पिता वेणु ने मत्स्यपुरी नामक नगर बसा कर उसे अपनी राजधानी बनाया था। राजा विराट ने अपनी पिता की मृत्यु हो जाने के बाद मत्स्यपुरी से ३५ मील पश्चिम में विराट (अब बैराठ) नामक नगर बसाकर इस प्रदेश की राजधानी बनाया। इसी विराट नगरी से लगभग ३० मील पूर्व की ओर स्थित पर्वतमालाओं के मध्य सरिस्का में पाण्डवों ने अज्ञातवास के समय निवास किया था। तीसरी शताब्दी के आसपास यहाँ गुर्जर प्रतिहार वंशीय क्षत्रियों का अधिकार हो गया। इसी क्षेत्र में राजा बाधराज ने मत्स्यपुरी से ३ मील पश्चिम में एक नगर तथा एक गढ़ बनवाया। वर्तमान राजगढ़ दुर्ग के पूर्व की ओर इस पुराने नगर के चिन्ह अब भी दृष्टिगत होते हैं। भड़़ाना वंश के गुुुुुर्जर प्रतिहार राजाओं ने भी यहां अपना राज किया।पाँचवी शताब्दी के आसपास इस प्रदेश के पश्चिमोत्तरीय भाग पर राज ईशर चौहान के पुत्र राजा उमादत्त के छोटे भाई मोरध्वज का राज्य था जो सम्राट पृथ्वीराज से ३४ पीढ़ी पूर्व हुआ था। इसी की राजधानी मोरनगरी थी जो उस समय साबी नदी के किनारे बहुत दूर तक बसी हुई थी। इस बस्ती के प्राचीन चिन्ह नदी के कटाव पर अब भी पाए जाते हैं।सन् ९५९ में इस प्रदेश पर गुर्जर प्रतिहार वंशीय सावर के पुत्र मथनदेव का अधिकार था, जो कन्नौज के भट्टारक राजा परमेश्वर क्षितिपाल देव के द्वितीय पुत्र श्री विजयपाल देव का सामन्त था। इसकी राजधानी राजपुर थी।दिल्ली के तोमर शासकों ने अलवर पर कुछ समय तक अधिकार करके रखा था।अजबगढ़ के किले का निर्माण तोमर शासक कर्मपाल ने करवाया था। १३वीं शताब्दी से पूर्व अजमेर के राजा बीसलदेव चौहान ने राजा महेश निकुम्भ के वंशज मंगल निकुम्भ को हराकर यह प्रदेश निकुम्भ राजपूतों से छीन कर अपने वंशज के अधिकार में दे दिया। सन् १२०५ में कुतुबुद्दीन ऐबक ने चौहानों से यह देश छीन कर पुन: निकुम्भ राजपूतों को दे दिया। १ जून १७४० रविवार को मौहब्बत सिंह की रानी बख्त कुँवर ने एक पुत्र को जन्म दिया, जिसका नाम प्रताप सिंह रखा गया। इसके पश्चात् सन् १७५६ में मौहब्बत सिंह बखाड़े के युद्ध में जयपुर राज्य की ओर से लड़ता हुआ वीरगति को प्राप्त हुआ। राजगढ़ में उसकी विशाल छतरी बनी हुई है। जयपुर के महाराजा की नाराजगी के कारण मोहब्बत सिंह के पुत्र प्रताप सिंह ने भरतपुर रियासत में शरण ली थी।अलवर का क्षेत्र 1772 ईस्वी तक भरतपुर रियासत के जाट महाराजाओ के अधीन था। अंत मे भरतपुर रियासत के शरण मे आये प्रताप सिंह नरुका को यह स्थान प्रदान किया गया था।

ब्रिटिश गैज़ेटर के अनुसार अलवर का क्षेत्र निम्न अनुसार बटा हुआ था।

1. राठ क्षेत्र - इस क्षेत्र में यादव बाहुल्यता है जो आज का नीमराणा और बहरोड़ एवं मुंडावर का क्षेत्र है।

2.ढूंढाड़- जयपुर रियासत(वर्तमान दौसा जिले) से लगता राजगढ़ तहसील के मीना बाहुल्य क्षेत्र

3. कांठेड़ - इस क्षेत्र यादव का का प्रभुत्व हुआ करता था।अलवर जिले की कठूमर तहसील और कुछ भाग गोविंदगढ़ और लछमन गढ़ तहसील के सम्मलित था।

4. मेवात क्षेत्र - इस क्षेत्र पर यादव, मेव चौहान राजपूत जाति(मुस्लिम), मेव जाति अधिक पाई जाती है! अधिकतर मेव मीणा व राजपूत से धर्मपरिवर्तन करके मुस्लिम बने हैं।

पुर्जन विहार
अलवर क्षेत्र का इतिहास
सिटी पैलेस
झिलमिलदेह झील अजबगढ